LidanRubinov/Halacha-QA huggingface dataset:
שאלה: הגעלת כלים: האם מושחים כלים חדשים בשומן מן החי או רק בשמן רגיל
תשובה: השאלה היא רק לגבי כלי נירוסטה. כיום משתמשים בסוגי שמנים שונים, שאולי אחד מהם הוא מין החי. ולכן יש כאן כמה וכמה ספיקות ואם חובה להכשיר. וגם מי שרוצה כן להכשיר די בעירוי מכלי ראשון על הכלי.
שאלה: צדקה: אני שם בקופת צדקה אצלי בבית כסף כל הזמן,והצטבר סכום מכובד,הקופת צדקה לא יועדה לתרומה מסויימת,אני יכול להשתמש בכסף לעזור בטיפול רפואי לבעלי חיים עם הכסף הזה? מראש )
תשובה: נראה לי שלא לזה הכוונה כאשר מדובר על צדקה.
שאלה: תיקון עוונות: ברשותך אבקש לשאול, כיצד ניתן ע"פ ההלכה לאישה לכפר על הכשלת גברים בעברה החילוני. השבח לאל הטוב, אני כיום חוזרת בתשובה,מתלבשת צנוע ואף מחמירה, שומרת נגיעה,שומרת על כללי ייחוד,לא משמיעה את קולי בשירה לפני גברים.מזהירה ומסבירה לכל מי שאני רק יכולה שמגונה הוא המעשה הזה.ברוך השם,אני כבר מספר שבתות בתענית דיבור. האם תענית 40 יום ברצף,בעזרת השם ובלי נדר מועילה לכפר על הדבר? כבוד הרב על הסיוע וההדרכה ומחילה על הטירחה
תשובה: האם אני רשאי להציע לך הצעה אחרת? לחפש כפרת עוון בעולם ההתקדמות שלך. חפשי את הדברים שאת רוצה להתקדם בהם. לא בהטפה למישהו אחר, אלא בעצמך. את בוודאי לא רוצה להתקדם בתעניות. את בוודאי לא רוצה להתקדם בשתיקה. את רוצה להתקדם בצניעות, באהבת הבריות, בזהירות מלשון הרע, ובדברים שהנביאים כתבו שהם הדברים שצריכים להתקדם בהם. וזה יהיה התיקון הגדול ביותר שלך. האם את יכולה ללכת בדרך זו?
שאלה: חמגשית שף הדרך בשבת: קראתי את תשובתך בעבר אולם השאלה שנשאלה לא היתה מדויקת שאלתי האם מותר לבצע את תהליך החימום לחמגשית והתנאים הם 1 האוכל מבושל היטב 2 לוקחים את החמגשית ומכניסים לתוך שקית ניילון ואשר בה יש שקית חומרכימי.יש למלא את השקית במים קרים או חמים ולסגור 3 כעט מתבצע תהליך כימי אשר גורם למים להתחמם לדרגת שהיד סולדת ודבר זה גורם לחימום החמגשית ולאוכל תוך 10 דקות האם התהליך מותר בשבת
תשובה: יש ויכוח גדול בין רבנים בנושא זה. ולמעשה, כל הדעות האפשריות נאמרו על כך. אני עדיין סובר, כי בשל העובדה שמדובר ביסודו של דבר בריאקציה כימית   הדבר מותר.
שאלה: כשרות לשפתון EOS: ישנו השפתון איאואס ( שפתון לחות ליובש הוא בצורת ביצה ומגיע בכל מיני צבעים) שלמיטב ידיעתי מיוצר בארה ב שאלתי האם הוא כשר ( יש לשפתון טעם והבנתי שזה יותר בעייתי במידה ויש לשפתון טעם) אשמח לתשובה בהקדם!
תשובה: עיין:
שאלה: כשרות מחבת: חתכתי בצל בסכין חלבית וטגנתי את הבצל בסיר פרווה. האם המאכל חלבי? האם הסיר הפך חלבי? אם כן, מה עלי לעשות כדי שהסיר יחזור להיות פרווה?
תשובה: התשובה תלויה במספר תנאים שלא רשמת. עיין כאן:
שאלה: בעיה קטנה בלימוד תורה: הרב! ברצוני לשתף את הרב בבעיה שפוגשת אותי לא מעט במהלך היום. אני בחור שבאמת לאורך השנה האחרונה החדיר בתוכו חשיבות רבה ככ ללימוד תורה ולהתמדה בה. ב"ה יש לי סדר לימוד בו אני משתדל ככול האפשר להתמיד ולהשקיע, אך אני נתקל בקושי שקצת מדכה אותי ומחדיר בתוכי עצב ותסכול. לא מעט קורה לי שאני קרוא משהו מסויים, ואני ממש מתקשה להסביר אותו במילים שלי אף על פי שהבנתי אותו. אני באמת רוצה להתמלא בתורה וידע בה! אבל העובדה שאני לא ממש מצליח לשנן עם עצמי את מה שזה עתה קראתי ולמדתי, קצת ואולי יותר מזה מדכה אותי ונותן לי תחושה של חוסר יכולת להתבטא. יש לציין כי אין לי בעיות בדיבור וכד ב"ה! מה הרב מציע? זה דבר שהוא מוכר ועים הזמן הוא נעלם ומתפוגג? או שמא זו בעיה ריפואית.אני באמת רוצה לגדול בתורה וכמובן להיות דמות המשפיע ומועילה לכלל! ואני יודע שרק באמצעות התורה אוכל להפוך לדמות זו.לכן אני רוצה לדעת האם זה משהו זמני שיחלוף עם לימוד מרובה? אני מודה ומעריך את עבודת הקודש שהאתר הזה עושה! חיזכו ואימצו!
תשובה: אתה נוגע בשאלתך המצוינת באחד הצמתים המשמעותיים של לימוד תורה. היכולת לתרגם את מה שאנחנו לומדים לשפה שלנו   היא חלק בלתי נפרד מהלימוד. הלימוד משמעו מפגש שלנו עם תורתו של הקב"ה, ועל כן אנחנו מנסים להפגיש את עצמנו עם התורה, ולראות מה נותר ממנה בתוכנו. אם השינון לא הולך, אפשר שהנתיב הזה למפגש אינו הנתיב שלך. חפש אפוא נתיב שהוא מחובר אליך. למשל, נתיב שלא מנסה לשנן, אלא מנסה לענות על השאלה: "מה למדתי"  או "איפה אני יכול להשתמש עם מה שלמדתי"  או "הבה נמצא חברותא שלא למד את הסוגיה הזו, ונסביר לו אותה במילים שלי" או כל דרך אחרת. כלומר, לא לבנות על הזיכרון, אלא היכולת לתרגם את הדברים לעולמך. אם זה יצליח   מה טוב. אם לא   אנא שוב, ונבחן דרכים אחרות. הרבה הרבה הצלחה
שאלה: 30 לאבלות - תשובה מתוקנת: אבי נפטר ביום חמישי 11-12-14 י"ט בכסלו תשע"ה בשעה 14:50. אבי נקבר ביום חמישי 11-12-14 י"ט בכסלו תשע"ה בשעה 21:00. השאלה שלי מתי עושים את השלושים, כיוון שזה נופל ביום שבת 10-1-15 י"ט בטבת. האם להקדים ליום חמישי או האם לדחות ליום ראשון? האם לעשות את הסעודה והתפלות ביום חמישי ולעלות לקבר ביום ראשון. המשפחה מבולבלת ולא יודעת מה נהוג לעשות אנו ספרדים מוצא פרסיים מודה לך מראש על עזרתך דניאל 054-4446715
תשובה: ראשית, המקום ינחמכם, ותנוחמו מן השמיים. אני מתקן את התשובה, כי לא שמתי לב שהקבורה הייתה בלילה. התשובה הנכונה אפוא היא שיום השלושים חל בשבת. ומה עושים? קדיש, הדלקת נר לפני שבת וכדו  - בשבת. עליה לקבר ביום ראשון.
שאלה: הגדרות הלכתיות חדשות: כבוד הרב. אני תלמיד ישיבת הסדר, מתגייס עוד מעט. במסגרת ההכנות לקראת הצבא למדנו (בחברותא) על צירוף אנשים שלא מקפידים על קלה כחמורה (חילונ"ים בלעז) למניין. העניין הוא שבכל ההגדרות ההלכתיות אין באמת מענה להגדרה טובה של רוב העם היום מבחינה הלכתית, מצד אחד אנחנו כבר לא אנוסים ורוב הציבור יודע מה צריך לעשות. מצד שני כמובן שרוב האנשים המדוברים לא בדיוק "מומרים לתיאבון". האם ניתן לקבוע הגדרה חדשה ובכך לא לחטוא לאמת באמירה "טוב להקל ולקרוא להם תינוקות שנשבו" ומצד שני לא לשקר ולהגיד שהם מומרים לתיאבון (ואף להכעיס) לא התנסחתי כמו שצריך אבל הנושא מאוד חשוב לי ואני קצת נבוך.
תשובה: האתגר שאתה מציע בשאלתך הוא אכן האתגר הגדול ביותר הקיים בהלכה. מסורת הלכתית היא שכאשר עולה שאלה חדשה   אין ההלכה ממציאה קטגוריות חדשות, אלא ממיינת את התופעה החדשה לתוך קטגוריות הלכתיות קיימות: חשמל - בונה, מבעיר, עובדין דחול וכדו   מדינה   פיקוח נפש, דרכי וכדו   וגם בנושא בו אתה דן. התשובה המוקדמת ביותר שאנו מכירים היא תשובתו של בעלי ה"ערוך לנר", והוא בוחן בה כיצד להגדיר את התופעה החדשה: תינוק שנשבה, מומר, אומר מותר, וכדו. הגמרא אפילו כותבת כי זו דרכה של ההלכה, בכך שהיא מגדירה את דין "מעמד שלושתן" כהלכתא בלא טעמה, וכפירוש התוס  שמדגיש שבדין זה אכן הומצאה קטגוריה חדשה, וזה חריג מאוד. זו דרכה של ההלכה, ואכן לעתים נוצר מתח קשה ביותר בינה ובין המציאות ואז התחושה היא קשה   בדיוק כפי שאתה מתאר. ככל הידוע לי בסוגיה זו   אף אחד לא המציא קטגוריה חדשה, ולא קיבל את הרעיון שנגדיר "חילוני" כקטגוריה הלכתית חדשה. אמנם, הדינאמיקה ביחסים לחילוניים עדיין קיימת, אך לא בהגדרות ובקטגוריות חדשות, כי אם בתוך הקטגוריות עצמן. לדוגמה, גם לאחר ההגדרה התיאורטית של חילוניים כ"תינוק שנשבה"   עדיין יש מרחב עצום של דיון בשאלה מהי המשמעות ההלכתית של הגדרה זו. יש הרבה אפשרויות להכריע מהי המשמעות ההלכתית של כך, וכאן יש אפשרויות רבות להשפיע על דרכה של ההלכה. האם קבלת תשובה לשאלתך?
שאלה: כשרות בבית מלון: הוזמנו להתארח בשבת בבית מלון המלך שלמה בנתניה. האם ידוע לכם אודות רמת הכשרות במקום? ב
תשובה: כשרות רגילה של הרבנות נתניה.
שאלה: מזון מלכות: האם יש בעיית כשרות במזון מלכות?
תשובה: אני מצטט מה שכתב הרב יגאל הדאיה בפסקי הלכות תולעים, חוברת "אמונת עתיך" (חוב  33 עמ  38): "דונג, מזון מלכות (טוני-רויאל), ו פרופוליס, יש מהפוסקים המתירים אותם באכילה למרות שמקור חומרים אלו בכוורות הדבורים. בפרט יש להקל לצורך חולה או לשם חיזוק גופו של בריא. לעומת הדבש המיוצר בכיס מיוחד בגוף הדבורה - מזון המלכות, הפרופוליס והדונג מופרשים מבלוטות הלסת והדונג של הדבורה. בשו"ת שבט מיהודה (ח"א שער ה  עמ  שדמ) ובשו"ת ציץ אליעזר (חי"א סי  נט) התירו את השימוש בחומרים האלו מהסיבות הבאות: א. אפשר שהם כלולים בהיתר שהתירה התורה את הדבש היוצא מן הדבורה. ב. כיון שהם מרים ואינם ראויים לאכילה בפנ"ע דינם כ"פירשא" כמבואר לעיל. ג. כיון שאינם נאכלים בפני עצמם אלא בתערובת בדבש, והם נותנים טעם לפגם בדבש ובטלים.
שאלה: הפרשת חלה: האם ניתן להפריש חלה אם אני מערבבת כל קילו קמח בניפרדונניח שאני מכינה 2 ק"ג קמח
תשובה: עיין:
שאלה: הלכה גזל עכו"ם: לכבוד הרב, הזמנתי מוצר באייבי(אתר קניות וירטואלי מכל העולם)לאחר שהמוצר לא הגיע בתאריך המשלוח המשוער שהמוכר סיפק בעת הקנייה הגשתי תלונה באייבי, המוכר לא הגיב ולכן הוחזר לי הכסף השאלה היא אם כשהמוצר יגיע צריך להחזיר את הכסף למוכר (אפילו שלא שלח בזמן ועבר על המדיניות של אייבי )או שכך המדיניות של האתר והיות והמוכר עבר עליה ואף לא טרח להגיב לא צריך להחזיר?
תשובה: אם לפי המדיניות של האתר אין צורך להחזיר את הכסף אז אתה פטור
שאלה: עציץ נקוב: מה זה עציץ נקוב, והאם הדינים הללו חלים גם בחו"ל? ושנה טובה.
תשובה: עציץ נקוב פירושו עציץ שיש בו חור המאפשר יניקה של השורשים מהאדמה (גם אם בפועל לא יצאו שורשים), ועל כן נחשב מבחינה הלכתית כמחובר לקרקע, וכל ההלכות שתלויות בקרקע חלות עליו. ההשלכה העיקרית של דין זה הוא בכל נושא המצוות התלויות הארץ (שמיטה, תרומות ומעשרות וכו ), שבהן עציץ שאינו נקוב אינו חייב, אך עציץ נקוב חייב. יש לדין זה השלכה גם במצוות נוספות שאינן תלויות בארץ כמו דיני תלישה בשבת (יש להעיר שגם בעציץ שאינו נקוב אסרו חכמים לתלוש בשבת, אך מדאורייתא אין איסור) וערלה, שנוהגות גם בחו"ל. יש לציין כי פרטי ההלכות, מה נקרא עציץ נקוב ומה אינו מקוב וההשלכות המעשיות מורכבות וכוללות חילוקים רבים, וכאן ענינו רק "על קצה המזלג".   התשובה נכתבה ע"י חתנו של הרב עוזיאל אליהו.
שאלה: חלום חוזר:! האחריות שלי בבית היא לארגן ולקנות את האוכל לשבת. אין באפשרות אף אחד מבני הבית לעשות את זה זה דבר שאם אני לא יעשה לא יהיה אוכל בשבת. ומעבר לזה שזה אחריות שלי שאני צריך לעשות יש לי גם רצון חזק במיוחד שהכל בשבת יהיה מושלם וטוב מצד שזה שבת. יש לי חלום שאני רואה שחוזר אלי הרבה פעמים אני מתעורר ממנו בהרגשה נוראית והחלום עצמו הוא ממש סיוט. אני תמיד קונה את כל הדברים לשבת ביום שישי.ובחלום אני מוצא את עצמי ביום שישי בלי שהספקתי לקנות את הדברים שעה לפני שבת. ובלחץ מה אני יעשה עכשיו שכל החנויות סגורות.זה חלום שבא אלי הרבה מאוד פעמים ואני ממש קם ממנו מבוהל וקצת הקלה שזה לא חלום אמיתי.רציתי לשאול האם יש משמעות לזה שהחלום הזה חוזר תמיד? ומה לדעתך אני צריך לעשות כדי שזה יפסיק כי אני מזהה שזה חלום של חרדה שנובע מחרדה אמיתית. ברכה ו
תשובה: אתה צודק. ח אומרים (ברכות נו.) שאדם חולם את מה שהוא טרוד בו ביום, ובמקרה כזה אין משמעות אמיתית לחלום. לגבי החרדה היתירה, כדאי לדבר עם יועץ חכם שיעזור לצאת מהחרדות. בהצלחה!
שאלה: פחד מחומרים: כבוד הרב אנו מתכננים הריון, ייתכן כי אני בהריון מבחינה מצפונית אני כל הזמן בוכה ודואגת וחוששת ללכת לעבודה : אני חוששת מהרחת חומרים,ומהצמדות חומרים לבגדים ומישיבה על כסאות מהסיבות הבאות: א. ליד מקום עבודתי בונים בניינים חדשים-םחד מחומרי דבק,צבע-להריח או להצמד לבגדים. ב. ריססו רחוב ליד העבודה את המדרכה בחומר קוטל עשבים,ואני חוששת שזה נצמד לי ולידים לנעליים ואחר אם הם יושבים על הרצפה ואחר כך על הכסאות ואני אשב גם זה אולי נצמד לבגדים ונכנס לחלל הרחם. ג. יש אנשים שמלווים קרובי משפחה בבית חולים שיהיו בריאים ואולי יש חומרים ראדיואקטיביים או כימותראפיים מחדרי שירותים,ואולי זה נמצא על בגדיהם ולכן על הכסאות שמרופדים אצלינו ולא ניתן לנקותם. אותו חשש כמו בסעיף קודם. ד. מניחים בבית שקיות פירות על הכסאות אולי נשאר חומר הדברה ואיך אשב על זה אני מפחדת לשבת,שלא ייכנס חומר לחלל הרחם. מה לעשות,אבקש את עזרתך.
תשובה: השאלה אינה הלכתית, לכן לא אענה על השאלה מתוך המקורות. החששות שעולים נחשבים למוגזמים, כיוון שהקב"ה ברא את גוף האדם בצורה חכמה, כך שהמקומות הרגישים והחשובים יותר (מוח, לב, רחם וכדומה) יהיו פנימיים ומוגנים יותר, לעומת האברים הפחות רגישים (ידיים, רגליים) שנמצאים במקום חיצוני. בנוסף ישנם מנגנוני הגנה רבים (ביניהם שערות, נוזלים ועוד) בפתחי הגוף שנועדו לסנן ולדחות חומרים לא טובים, וכל זאת בנוסף למערכת החיסונית שנאבקת בחומרים מסוכנים שהצליחו לחדור. מלבד זאת, פתח הרחם נמצא במקום צנוע המכוסה תמיד, כך שאין כל חשש שחומרים יצליחו אפילו להתקרב. מכל הסיבות הללו יש להרגע ולא לפחד. הפחד המוגזם אינו טוב לנפש האדם ואף לגופו (הוכח מדעית כי ריבוי פחדים ועצבות מחלישה את המערכת החיסונית, לעומת אופטימיות, ביטחון ושמחה שמחזקת אותה), והוא מסוכן יותר מחיידקים, כיוון שהוא חודר עמוק. לעיתים בהריון, עקב השתוללות הורמנים ותופעות ביולוגיות, יתכנו פחדים וחששות, אך יש להתמודד איתם ולא להיכנס לפאניקה מוגזמת. אני ממליץ להתייעץ עם גורם רפואי שירגיע ויסביר כיצד ממה צריך להיזהר בזמן הריון וכיצד להתנהל. במידה והפחדים והחששות מתמשכים במידה מוגזמת יש לפנות ליועץ נפש מקצועי. בהצלחה ו
שאלה: העיר חברון: (: קודם כל ברצוני לשבח את העבודה שלכם פה באתר! היא נחוצה ועוזרת כל כך אז! אז ככה, אני לא יודעת אם זה אולי יותר מידי דמיונות או דרמטי, שמי מיכל, בת 17, ואני זוכרת שמכיתה ט ככה הרגשתי שאני מחוברת לדוד המלך - מהלמידה אליו ראיתי דברים משותפים ותמיד הרגשתי מחוברת. לאחרונה, יש לי רצון עז מאוד שכשאני יהיה גדולה לגור באיזור חברון או בחברון עצמה. זה בוער בי מאוד. אני יכולה לבכות מרוב שאני כל כך רוצה. בכלל מעניין אותי כל מה שקשור לאיזור ואני ממש רוצה לעשות שם שירות. מעניין אותי- יכול להיות דבר כזה? אני מרגישה שאני צריכה ללכת בדרך של דוד המלך, ההכנסת אורחים שיש בעיר הזו, הכל אני מרגישה שאני שייכת לשם. מזה אומר? בכלל מה המאפיינים של העיר חברון מבחינת התורה? מישהי אמרה לי פעם שאדם נמשך לאיזור שהשבט שלו היה בו, יכול להיות? ובכלל, האם מותר לגור בחברון? זה לא פיקוח נפש? מה אתה חושב?!
תשובה: מיכל, אשרייך שאת אוהבת את דוד המלך. דוד מלך ישראל הוא אחת מדמויות המפתח של עם ישראל. ולא בכדי הוא נבחר שמזרעו יקום מלך המשיח. לגבי המשיכה שלך לדמותו, זה דבר נפלא, וחשוב לדבוק בדרכו. כפי שאת מתארת, ייתכן שיש בך מניצוץ דוד המלך, או חיבור רוחני אחר שאיננו מבינים בו. לגבי שירות לאומי בחברון, אכן זו תהיה זכות גדולה בלא כל ספק. יש בכך מעלה גדולה וחשובה. אך יש לציין שדמותו של דוד המלך יותר קשורה לירושלים, ולבניית המקדש. אך בהחלט אם לבך הומה לחברון, גם שם מאוד חשוב להיות. לגבי המגורים בחברון, זו מצווה גדולה לגור שם. כפי שכותב הרמב"ן: "שלא נעזבנה בידי זולתנו מן האומות". וכבר כתוב בגמרא שארץ ישראל נקנית בייסורין. תושבי חברון ושאר יהודה ושומרון מזכים את כולנו במסירותם להיאחז בכל חלקי ארץ ישראל. רבה
שאלה: מכירה טלפונית: אם גזלתי בעקיפין מישהובמכירות טלפוניות השם ירחם עליי ויציל אותי ולא אני קיבלתי התמורה אלא על כל מכירה-קיבלתי עמלה. החזרתי העמלה למנהל שלי.כי אני לא מוכנה להשתתף יותר בגזל שעושה. צלצלתי לאנשים שגזלתי מהם והבעתי חרטה גדולה חלק סלחו לי. האם עצם זה שסלחו לי-זה פותר אותי מלהחזיר? סלחו בלב שלם אמרו שככה העולם הזה של התקשורת
תשובה: אם סלחו על עוגמת הנפש, עדיין חייבת להחזיר. אם מחלו על החוב, או שאמרו שאין להם עוד טענה, פטורה מלהחזיר. חזקי ואימצי
שאלה: שבת: בס ד האם מותר לירוק בשבת על אדמה? או לעשות מי רגליים בשבת על אדמה? ואם כן האם מותר ליטול ידיים מברזייה בשבת למרות שהמים יירדו לאדמה? והאם מותר להשקות כלב בידיעה שחלק מהמים שאני שם בקערת המים שלו יישפכו לאדמה (כי זה צינור)? עוד שאלה אחת שלא בנושא הזה דיברתי עם חברים על ספר שקראתי(ספר שיש בו באור למסכת אבות) ואמרתי שקראתי בו חמישים ומשהו עמודים אך קנראה שמירוב שלא שמתי לב והתענוג שהיה לי מהספר קראתי בו שמונים עמודים ולא זכרתי את זה (רק אחרי זה ראיתי שרשמתי לעצמי איפה עצרתי) אז האם עשיתי חטא בכך? והאם מותר לשקר בשביל צניעות(בדברים קלים) כמו למשל שישאלו אותי כמה שעות תורה למדת ואני יענה במקום חמש שעות אני יגיד פחות רבה ענקית מראש וסליחה על עומס השאלות פשוט אני ברוך השם בזמן של חזרה בתשובה אז אני מתעניין הרבה ומשתדל
תשובה: יריקה ומי רגלים: לדעת המג"א אסור, אך יש מתירים (בית מאיר, ט"ז. המשנ"ב התיר כאשר האדמה אינה שלו). לכן בשעת הדחק יש על מי לסמוך (עי  משנ"ב שכ"א, ס"ק נ"ז). נטילת ידים בברזייה: יש יותר מקום להקל, שיש פה גם גרמא, שהרי המים אינם יורדים ישירות לאדמה. השקיית הכלב: בשבת יש למלא את הכלי בבקבוק או בברז באופן שלא ישקה את האדמה. שקר: אין איסור בדבר. במסכת בבא מציעא כג: אמרו חכמים שתלמיד חכם מותר לשנות בדיבורו, שם נשאל אם הוא בקי במסכת מסויימת, למרות שהוא בקי בה, ישנה בדיבורו ויאמר: לאו, ומידת ענוה היא (רש"י שם).
שאלה: כללי: רציתי לשאול כמה שאלות- 1. מדוע בבית הכנסת תורמים כסף בשבת או בחגים? הרי אסור לדבר על כסף בשבת לפי מה שידוע לי, גם ביום כיפור שמתווכחים על כספים וכל אחד אומר סכום אחר מעולם לא הבנתי מדוע זה ככה מתנהל, הייתי שמחה להבין קצת יותר, דבר נוסף ישנם שליחי ציבור שמקבלים כסף על כך שהם מפייטים בשבתות חגים מדוע זה מותר? זה לא כמו לעבוד בשבת בחג? 2. עד מתי אפשר להתפלל קריאת שמע לנשים? האם זה כמו הזמן שכתוב לגברים או שזה אחרת? אשמח לתשובה בקצרה 3. בתקופה האחרונה התחזקתי ואני כבר לא הולכת בלבוש לא צנוע, לעומת זאת אחיותיי לא הולכות בצניעות והן מבקשות ממני למסור להן את בגדיי הלא צנועים מדובר על גי נסים גופיות ומכנסיים קצרים, מה עליי לעשות האם לתת להן או לא?
תשובה: 1. לגבי תרומות: יש אומרים שאין לעשות כן, אך יש מתירים וכן המנהג הרווח. המתירים סוברים לא גזרו בזה לצורך מצווה. לגבי ת לחזן וכדומה: גם בזה יש מחלוקת ויש אומרים שהדבר אסור, אך יש מתירים וכן המנהג הרווח, שגם בזה יש סוברים שלא גזרו במקום מצווה. בכל זאת, רבים מהמתירים אמרו שאינו רואה סימן ברכה בכסף. אם יתנו את הכסף גם עבור עבודה בחול (לדוגמא ששוכרים את החזן גם לימי החול) ומשלמים על הכל יחד - כולם מתירים. כמו כן מותר שלא יקבעו משכורת מראש, ומה שיתנו לו אח"כ יחשב כמתנה המותרת. 2. נשים אינן חייבות כלל בקריאת שמע, אלא שרבים נהגו לאומרה. המשובח הוא לקרוא קריאת שמע עד סוף הזמן המופיע בלוחות (כמו הגברים), ואז תזכה במצוות קריאת שמע (שכאמור אינה מחוייבת בה, אלא יכולה לזכות בה). לאחר הזמן מותר לקרוא את פסוקי קריאת שמע, אך את ברכותיה ("יוצר אור", "אהבה רבה", "גואל ישראל") אין לומר בשם ומלכות אחרי הזמן, אך אפשר לאומרם בלא הזכרה (לומר "ברוך אתה השם" ולא "ברוך אתה א-דוני"). 3. אסור לעשות כן, כדי שלא להכשילן. אם אפשר, להסביר שלבישת בגדים אלו לא ראוייה בעיני היהדות, ולכן אינך יכולה לתת להן, ולא שיש לך משהו נגדן.
שאלה: גירושים או בית?: אני בת 20 בזוגיות מזה כ3 שנים לפני כשמונה חודשים התחתני בהיריון כשאני בחודש רביעי ולאחר חודש עמדנו להתגרש מאחר ולא היינו מסתדרים הייתי אצל ההורים שלי במשך חודשיים בהיריון ולא יצר עימי קשר עד ל בית,בזמן השהות שלי בבית הוריי התכתבתי בפייסבוק עם בחור ששאל לשלומי וסיפרתי לו שאני בהליכי גירושין ולא דבר מעבר,בעלי מודע לכך ולאחר זאת עשינו בית עברנו לבית גדול יותר קנינו ריהוט והכל חדש,עכשיו אני אחרי לידה עם תינוק בן שלושה חודשים שיהיה בריא והצרות אינן פוסקות בעלי עובד בעבודה לא חוקית בנוסף אין לי עזרה אפילו לא דקה ביום הוא מגיע בארבע בבוקר כל יום ויוצא למועדונים אפילו בלי להתייעץ איתי כשאני מבקשת עזרה הוא משקר שיגיע ולא מגיע ישן כל יום עד שלוש בצהריים יוצא מהבית בשלוש וחוזר בארבע.גיליתי בשלושה ימים האחרונים הודעות שלו עם בחורה שחשדתי בה לפני כחודש וחצי ומסתבר שהוא כנראה בוגד בי איתה.ביקשתי ממנו שנגיע להסכם נגיש לרבנות ונתגרש והוא טיפה מתחמק ממני כבר שלושה ימים ורק עכשיו אמר שהוא מכין הסכם עם עורך דין ופתאום יש בי חרטה על לסיים את הקשר למרות שאני תמיד אבל תמיד מנסה לעשות איתו בית גם אם טועה ומודע לטעות ולא מתנצל אני מתעלה וסולחת ולא נוטרת טינה בעלי בן 26 ומרגיש לי כאילו חי בבועה או שממש התאהב בבחורה שהולך איתה בת 18 תלמידה כואב לי ההשפלה שעברתי ממנו אומנם רק בת עשרים אבל מטפלת בבית בכביסות מבשלת כל יום ומגדלת את הילד בצורה הכי מסורה שיש ומרגיש שאין הערכה לכלום.כל מי שמכיר אותנו אומר לי שהוא אומר שהוא לא רוצה לחיות איתי ורוצה להתגרש ממני וחוץ מכל מה שסיפרתי כשאנחנו יחד הוא לא נותן לי להרגיש ככה או שכנראה צבוע איתי.אני יודעת בתוך הלב שלא מגיע לי לעבור את כל זה אבל האמונה אומרת שהכל מהבורא.הייתי רוצה להתייעץ איתך מה עלי לעשות?חשוב לי לציין שנתתי הרבה מאוד הזדמנויות ואולי מרוב שנתתי הזדמנויות הוא אפילו מסכים לעצמו לבגוד בי ולנהל רומן כי אולי יודע בתוכו שאסלח כמו תמיד.בע ה שיהיה רק טוב.טרחתי בערב שישי לבשל בשבילו אני שומרת כבר כמה שבתות וכל שבת מבקשת בשעת רצון של הנרות רק בית ובריאות ואחרי שטרחתי בערב שבת בשבילו והייתה שבת באמת מדהימה שעשינו יחד אני והוא גיליתי שבמוצאי שבת הוא נפגש עם הבחורה.מה עלי לעשות?אשמח להתייעצות? נשלח מה-iPhone שלי
תשובה: וברכת ד  אם כל העובודות נכונות (אינני יודע?) אין טעם להמשיך, אלא להתעזר בגבורה ולגשת לסידור גט. עדיף לחיות חיי אמת ואמונה ולא לחיות עם אדם שמשקר ובוגד. כדאי להתייעץ עם עו"ד כיצד לסדר את העניין. יהודה הלוי עמיחי מכון התור והארץ מכון התורה והארץ כפר דרום שבי דרום
שאלה: זרע לבטלה: שנה האחרונה אני הוצאתי זרע לבטלה הרבה מאוד פעמים, אני בזמן האחרון לא עשיתי את זה שבועיים (שיא שלי). ורק בחצי השנה הזאת שמעתי שזה חטא. אני ממש בחרדות ובדיכאון בגלל זה! הסיבה העיקרית ששמעתי שאתה בגהינום לנצח, או ששמעתי שאתה לא נקרא יהודי בעולם הבא וזה ממש מפחיד אותי. בבקשה תגיד לי אם זה נכון! בנוסף לזה תיתן לי תיקונים לדבר הזה בבקשה.
תשובה: ניכר משאלתך רוב הצער והמרירות שיש בך על החטא. דבר זה עצמו צריך לשמח אותך, כי זה כבר שלב ראשון של התשובה, שהוא המאיסה בחטא. וגם, הרגשה זה מראה שהנשמה שלך גבוהה, ולכן קשה לה. הזוהר הקדוש הפליג בחומרת חטא זה, אבל כבר כתבו גדולי ישראל שדברים אלו נכתבו רק על מנת להרחיק מהחטא, ולא חס ו לייאש את הנכשלים, שכן היאוש הוא הניצחון הגדול ליצר הרע, יותר מכל חטא אחר. עליך לדעת כי הלכה פסוקה היא ש"אין דבר שעומד בפני התשובה", ו"במקום שבעלי תשובה עומדים - צדיקים גמורים אינם עומדים". המלצתי החמה היא לקרוא את הספר "אשיב ממצולות" שכתב הרב יהושע שפירא שליט"א (ראש ישיבת רמת גן), שעוסק בנושא. כמו כן, על מנת להשתחרר מההתמכרות הכואבת לתאווה - עליך להיכנס ולפעול על פי המוצע באתר "שמור עיניך" ( המומלץ ע"י תלמידי חכמים ומומחים בתחום, ומסייע לרבים. בהצלחה גדולה!
שאלה: חסה של גלאט עלים: האם אפשר לסמוך על כשרות חסה ממצע מנותק של גלאט עלים או שצריך להשרות בסבון ובמים ולאחר מכן לשטוף. האם ההשריה הנ"ל והשטיפה מספיקות ואפשר אחריהן לאכול את החסה?
תשובה: יש לבצע בקפידה את ההוראות הרשומות על גבי השקית.
שאלה: ת לאדם שיאמר קדיש: הבנתי שיש אפשרות לשלם לאברך או אדם שמתפלל בבית הכנסת שיאמר קדיש על שם מסוים שאתן לו אם על הנפטר לא אומרים קדיש. סבא שלי נפטר לפני כמה חודשים יש לו בן אחד אבל הוא הולך לא בקביעות לומר קדיש. רציתי לשאול האם אפשר לשלם לאדם המתפלל בציבור שיאמר על סבי קדיש (אפילו שיש לו בן). והאם זה משנה מי האדם שמשלמים לו שיאמר קדיש (הכוונה אם אפשר כל אדם שמתפלל בציבור או רק תלמיד חכם, אברך). בנוסף, האם יהיה מותר לשלם לאברך או לאדם האומר קדיש על סבי מכספי מעשר.
תשובה: וברכת ד  אפשר לשכור אדם שיגיד קדיש עבור נפטר, ובלבד שהאומר מתפלל שלש פעמים ביום. כדאי לחפש יהודי נזקק שכספים אלו יעזרו לו בפרנסת בני ביתו. לכתחילה מעשר עני צריך להגיע לעניים ועל כן כדאי לחפש אדם שנזקק ובכך הוא יקבל שכר על אמירת קדיש ואת תוכלי להחשיב זאת כמעשר עני. יהודה הלוי עמיחי מכון התור והארץ מכון התורה והארץ כפר דרום שבי דרום
שאלה: לימוד נגינה: האם לבן מותר ללמוד נגינה עם מורה (בת)?
תשובה: שאלה טובה וחשוב, זו שאלה קצת מורכבת, וכדי לענות עליה, צריך לקבל יותר פרטים אודות הלימוד: בן כמה הבן ובת כמה הבת? מה תדירות המפגשים בין המורה לתלמיד? מהי רמת הקשר ביניהם? היכן הם לומדים? ייחוד? ישנם מצבים שבהם ניתן להתיר זאת, אך צריך להכיר את המקרה לגופו. רבה,
שאלה: שם לבת: דחוף שמי ליבנת וילדתי בת לפני ארבעה שבועות.כשהיא נולדה רציתי לקרוא לה בשם אלה,ולצערי נכנסתי לאינטרנט והתחלתי לנבור בכל השאלות לגבי השם הנ ל ומאז אני ממש מבולבלת,כח איג אומר משהו אחד חגבי השם ועכשו אני ממש לא בטוחה וכן פוחדת.ישנלי שני ילדים גדולים יותר שממש מחוברים ישן הזה ולו מוכנים לשמוע על שם אחר.בנוסף דיברנו עם רב שלנו והוא הציע את השם נועם אבל אני חושדת שהוא שם של בן ואולי לא מומלץ ובכלל בגדול-התחברתי יותר לשם אלה אבל נכנסתי לחרדות ואני לא יודעת מה לעשות:(מחר בבוקר בעלי אמור לברך אותה בבית נכנסת ואני ממש אובדת עצות,על היום חיפשתי שמות אבל חא מוצאת משהו שנראה לי מתאים.מה עליי לעשות???בבקשה עיזרו לי
תשובה: וברכת ד  אינך צריכה לחפש שם באינטרנט, את צריכה לחפש מה את רוצה שהתינוקת שנולדה תסמל תעביר לעולם, האם אתם רוצים להודות לבורא עולם? או שהתנוקת הגדיל את אור העולם? אלו הם המחשבות שאתם צריכים לחשוב, לא שם שמתחברים אליו או לא. מכיוון שהתחברות היא זמנית ועוד מספר שנים כבר לא יתחברו לשם הזה, אבל שם שיש לו מסר או כוונה נשאר לנצח. מזל טוב ללידה וגידול קל. יהודה הלוי עמיחי מכון התור והארץ מכון התורה והארץ כפר דרום שבי דרום
שאלה: עוגיות מחו ל: קניתי עוגיות ברמי לוי סניף פ ת. מדובר ב choco Leibniz dark chocolate מחברת bahlsen. אין שום כיתוב לגבי הכשרות.וגם חיפשתי מידע באינטרנט ולא מצאתי.
תשובה: אין לאכול בלא ציון כשרות. שלחנו את שאלתך למחלקת הכשרות של פ"ת.
שאלה: תשובה על שמיעת לשון הרע: כיצד ניתן לעשות תשובה על שמיעת לשון הרע?
תשובה: וברכת ד  א. לא להאמין כלל לנאמר. ב. להתחרט ג. לקבל להבא לא לקבל לשון הרע. ד. להתוודות על כך. ה. לחזור על עיקרי הדינים של החפץ חיים, שמירת הלשון. יהודה הלוי עמיחי מכון התור והארץ מכון התורה והארץ כפר דרום שבי דרום
שאלה: לימוד תורה בצום: הרב, מדוע בתשעה באב אסור ללמוד תורה שמשמחת את הלב, ובשאר הצומות מותר ללמוד תורה שמשחת את הלב? מראש.
תשובה: לשואל אכן צום תשעה באב חמור משאר הצומות בכמה דברים. למשל אסור בנעילת הסנדל ורחיצה, שמותרים בשאר הצומות. וכן הוא אסור מהערב לעומת שאר הצומות שאסורים רק מהבוקר. כך גם בלימוד תורה שנאסר רק בתשעה באב ולא בשאר הצומות. אפי קיציס
שאלה: קטע מטריד בגמרא: ברצוני לשאול לגבי משהו שנאמר בגמרא שאני לא מבין. במסכת סנהדרין דף ח עמ א למטה אם אני לא טועה במקור, כתוב שלכל בנות ישראל אין שיער ערווה, והשתמשו בעובדה הזאת כדי להקשות על הסיבה בגללה אמנון שנא את תמר לאחר שאנס אותה. בכל אופן, העובדה הזאת גרמה לי לתמיהה. האם זה משהו סימבולי, שיש משהו עמוק יותר מאחוריו? או שאני אמור להבין את זה על פי הפשט, ולקבל את זה כעובדה מדעית? כי אם כך הדבר, לא שבדקתי אבל אני (ברוב חוצפתי עליה אני מתנצל) טיפה חולק על זה. אשמח לתשובה תמציתית ומפורטת. נ.ב מצטער על האי נוחות שמתלוות בלתת תשובה לשאלה הזאת.
תשובה: וברכת ד  עיין בדברי רש"י שזה היה בתקופות קדומות אבל לא בזמנים הללו. ועיין בר"ן שהסביר שהיו מעט שערות, ועיין במהר"של שהסביר כדברי הר"ן, ובמהרש"א דן שמא היו מגלחות שער. בכל אופן השאלה כבר הוסברה (ד.א. הגמ  היא בסנהדרין כא ע"א). יהודה הלוי עמיחי מכון התור והארץ מכון התורה והארץ כפר דרום שבי דרום